Nové znenie

NÁVRH UZNESENIA

Národnej rady Slovenskej republiky

zo dňa .................  číslo  ...............

k  návrhu  na  vyslovenie  súhlasu  s uzavretím  Zmluvy  medzi  Slovenskou  republikou 
a Bulharskou republikou o sociálnom zabezpečení

			Národná rada Slovenskej republiky

			podľa článku 86 písm. d) Ústavy Slovenskej republiky

			v y s l o v u j e     s ú h l a s 

s  návrhom  na  uzavretie  Zmluvy  medzi  Slovenskou  republikou  a  Bulharskou republikou o sociálnom zabezpečení

			r o z h o d l a ,

že ide o zmluvu podľa článku 7 ods. 5 Ústavy SR, ktorá má prednosť pred zákonmi.

			

Predkladacia správa pre Národnú radu SR k dodatku k návrhu na vyslovenie súhlasu s uzavretím Zmluvy medzi Slovenskou republikou a Bulharskou republikou o sociálnom zabezpečení 

Dňa 13.6.2001 sme predložili na prerokovanie do Národnej rady SR návrh na vyslovenie súhlasu s uzavretím Zmluvy medzi Slovenskou republikou a Bulharskou republikou o sociálnom zabezpečení (ďalej len „zmluva“).  Zmluva bola zaradená na rokovanie NR SR až v septembri 2001 to je za účinnosti Ústavného zákona č. 90/2001 Z.z. Z týchto dôvodov návrh uznesenia NR SR neobsahoval odporúčanie, aby NR SR rozhodla, že ide o zmluvu podľa článku 7 ods.5 Ústavy SR. 

Zmluva podľa článku 7 ods.5 Ústavy SR zakladá práva a povinnosti fyzických osôb a právnických osôb. Zmluvou nebude potrebné meniť, alebo adaptovať právne predpisy SR. Prílohou materiálu je doložka o prednosti medzinárodnej zmluvy pred zákonmi SR.

Z týchto dôvodov navrhujem, aby NR SR vyslovila súhlas so zmluvou a rozhodla, že ide o zmluvu podľa článku 7 ods. 5 Ústavy SR. 

Doložka o prednosti medzinárodnej zmluvy pred zákonmi Slovenskej republiky

1.	Gestor zmluvy: Ministerstvo práce sociálnych vecí a rodiny Slovenskej republiky,
2.	Názov zmluvy: Zmluva medzi Slovenskou republikou a Bulharskou republikou o sociálnom zabezpečení, bola podpísaná 30.5.2001 v Sofii.
3.	Účel a predmet zmluvy: Účelom zmluvy je upraviť vzťahy v oblasti nemocenského poistenia a  dôchodkového zabezpečenia medzi oboma štátmi.  Vo vzťahu k právnym predpisom Slovenskej republiky týka sa dávok nemocenského poistenia a starobných, invalidných a pozostalostných dôchodkov. Dávky nemocenského poistenia sú upravené v zákona č. 54/1956 Zb. v znení neskorších predpisov a dávky dôchodkového zabezpečenia sú upravené v zákone č.100/1988 Zb. v znení neskorších predpisov (ďalej len „Zsz“).
4.	Priama úprava práv alebo povinností fyzických osôb alebo právnických osôb vo vzťahu k príslušným zákonom SR: Články 2, 11-14 zakladajú priamo práva fyzických osôb vo vzťahu k § 11 a 103 Zsz.
5.	Kategória zmluvy podľa článku  7  ods. 4 Ústavy SR ( vyžaduje pred ratifikáciou súhlas NR SR): Ide o zmluvu, ktorá zakladá priamo práva fyzických osôb.
6.	Kategória zmluvy podľa článku 7 ods. 5 Ústavy SR (má prednosť pred zákonmi): Zmluva zakladá priamo práva fyzických osôb  a na jej vykonanie nie je potrebný zákon    § 11 a 103 Zsz.
7.	Analýza dôvodov, pre ktoré je možné uvedenú zmluvu považovať za takú, ktorá má prednosť pred zákonmi SR: Prednosť pred zákonom vyplýva z celej doterajšej teórie a praxe v oblasti  práva sociálneho zabezpečenia, kedy zmluvy tohto druhu mali prednosť pred zákonom  a boli priamo vykonateľné súdmi Slovenskej republiky (článok 144 Ústavy SR)  
8.	Analýza dopadov prijatia medzinárodnej zmluvy, ktorá má prednosť pred zákonmi, na slovenský právny poriadok (tj. potreba zrušenia, resp. adaptácia   duplicitnej právnej úpravy s vyznačením konkrétnych zákonov, resp. paragrafov): Vzhľadom na priamu použiteľnosť ustanovení medzinárodnej zmluvy a jej prednosť pred zákonom nie je potrebné zasahovať do Zsz. a meniť jeho znenie.